Barokomora

**Barokomora** je složeni medicinski uređaj koji osigurava ljudima boravak u sredini povišenog ili sniženog pritiska u odnosu na normalni atmosferski pritisak od 1 bar-a. Njihovom primenom se ostvaruje niz fizioloških promena u organizmu, koje izaziva povećana ili snižena vrednost parcijalnog pritiska kiseonika u udahnutom vazduhu.

Barokomore se koriste u institutima, specijalnim zavodima, bolnicama i specijalizovanim lekarskim ordinacijama u skoro svim razvijenim zemljama sveta za medicinska istraživanja, selekciju i trenažu ljudstva za specijalne dužnosti (piloti, kosmonauti, padobranci, ronioci, kesonski radnici) i lečenje bolesnika. Danas u svetu postoji preko 20.000 barokomora različite namene.

## Vrste barokomora
### Hipobarična komora

Hipobarična komora http://www.plasmaben.com/zerog2_files/zero8.jpg je uređaj koji osigurava ljudima boravak u sredini sniženog pritiska u odnosu na normalni atmosferski pritisak od 1 bar-a. Kako je to fiziološki jednako boravku u sredini razređenog vazduha, hipobarična komora je zapravo *„simulator [[let]]enja“*, jer sa „porastom visine“ u njoj se uz pomoć snažnih vakuum pumpi snižava atmosferski pritisak, koji ima za posledicu razređenje vazduha i pad parcijalnog pritiska kiseonika u udahnutom vazduhu osoba koje u njoj borave.

**Namena hipobaričnih komora;**
* *Naučnoistraživački rad* u oblasti avio fiziologije, vazduhoplovne i kosmičke medicine,
* *Selekcija* (izbor) pilota, astronauta, padobranaca, vojnika i planinara,
* *Trenaža* pilota, astronauta, padobranaca i planinara za boravak na visini,
* *provera ispravnosti visinske opreme i uređaja* u vazduhoplovstvu i kosmičkim istraživanjima,
* *lečenje bolesnika* primenom sniženog parcijalnog pritiska kisonika.

### Hiperbarična komora
Hiperbarična komora je uređaj koji osigurava ljudima boravak u sredini povišenog pritiska u odnosu na normalni atmosferski pritisak od 1 bar-a. Sa „porastom dubine“ uz pomoć kompresora vazduha i 100% kiseonika iz kiseoničkih boca pod pritiskom, u njoj raste barometarski pritisak, a to je fiziološki jednako ronjenju ispod površine mora. Hiperbarična barokomora je zapravo *„simulator [[ronjenje|ronjenja]]“*, samo što umesto vode njenu unutrašnjost ispunjava gas (100% kiseonik).

**Namena hiprebaričnih komora:**
* **naučnoistraživački rad** u oblasti pomorske medicine,
* **selekcija** (izbor) ronilaca i kesonskih radnika,
* **trenaža** ronilaca i kesonskih radnika za boravak ispod površine vode,
* **provera ispravnosti ronilačke opreme i uređaja**,
* **lečenje ronilaca i kesonskih radnika** od posledica dekompresivne bolesti,
* **lečenje bolesnika** primenom hiperbarične oksigenacije (HBO).

**Podela hiperbaričnih komora** 
Osnovna podela hiperbaričnih komora zasnovana je na broju osoba koje se mogu podvrgnuti lečenju u njima, ali i na čitavom nizu razlika između pojedinih komora zasnovanom na tehničkim principima, ali i na specifičnostima vezanim za režim rada i ponašanja bolesnika koji se leče u njima.

* **Jednomesne hiperbarične komore:** namenjene su za lečenje jedne osobe u ležećem, poluležećem ili sedećem položaju. Sastoje se od tela komore u kojoj se bolesnik izlaže HBO i prateće opreme (kiseoničke instalacije, komandnog pulta, monitoringa za praćenje vitalnih parametara bolesnika i fizičkih parametara u komori i barosali). Unutrašnju sredinu komore čini 100% kiseonik pod povišenim pritiskom u kome se bolesnik „kupa“ i istovremeno ga udiše. U toku lečenja u ovim komorama lekar je izvan komore a sa bolesnikom kontaktira vizuelno i preko interfona. Za razliku od višemesnih komora ovde je lekar posvećen i vodi brigu samo o jednom bolesniku a pritisak kiseonika i drugi parametri podešavaju se samo njemu.
* **Višemesne hiperbarične komore :**namenjene su za lečenje dve ili više osoba u ležećem, poluležećem ili sedećem položaju. Sastoje se iz jedanog dva ili tri odeljka koji služe za HBOT, ulazak osoblja, hitne intervencije i dostavljanje lekova i drugog materijala u toku terapije. Unutrašnju sredinu ovih komora ispunjava vazduh pod pritiskom, dok pacijent preko maske za lice, oronazalnog tubusa ili specijalnog skafandera udiše 100% kiseonik na povišenom pritisku. U toku lečenja u ovim komorama obavezno je prisutvo lekara ili medicinskog tehničara (u svojstvu pratioca).http://philip.greenspun.com/images/200008-townsville/hyperbaric-chamber.half.jpg
* **Hibridne hiperbarične komore :** su jednomesne komore u kojima bolesnici dišu kiseonik na masku a sredinu čini vazduh pod pritiskom.
* **Lake prenosne hiperbarične komore [http://www.alternative-two.com/photos/Vitaeris-320.jpg] :** su jednomesne ili višemesne komore i koriste za lečenje u kućnim uslovim a proizvedene su od lakih materijala (uglavnom gume i plastike) te se obično nazivaju „laka komora“, i rade na nižem pritisku od pritiska na kome rade komore od čvrstog materijala. Ova komora koja je komercijalno dostupna u SAD radi na pritisku do maksimalno 4 PSI (1.27 ATA 8.92 FSU) a napaja se gasom iz koncentratora kisonika (obično 95% kiseonik) ili 100% kiseonik kao gas za disanje i lečenje, iz prenosnih boca pod pritiskom. Ukupna koncentracija kiseonika u ovim komorama ne sme premašiti 25%, jer veća koncentracija može povećati rizik od požara.

## Hipo i hiperbarična komora
 
Hipo i hiperbarična komora http://www.zavodmt.ru/images/blks_307_01big.jpg objedinjava u jednom uređaju radne karakteristike hipo i hiperbaričnih komora http://www.zavodmt.ru/ru/barochamber_307.html  i osigurava ljudima boravak u sredini 100% kiseonika na povišenom pritisku (od + 0–3 bar-a), ili u sredini snižene koncentracije kiseonika od 10–21% i sniženog pritiska (do – 0,5 bar-a), prema potrebi. Ovaj vid komora uglavnom se koristi za lečenje raznih bolesti.

## Povezano
* Hiperbarična medicina
* Vazduhoplovna medicina
* Hipoksija
* Dekompresiona bolest

## Literatura
* *Handbook on Hyperbaric Medicine*. Autor: Daniel Mathieu, Saradnik: Daniel Mathieu. Izdavač: Springer, 2006 , 9781402043765, 812 stranica.
* William P., Ph.D. Fife; Jolie, Ph.D. Bookspan (2004). *Textbook of hyperbaric medicine.* Seattle: Hogrefe & Huber Publishers. .

## Vanjske veze
* http://www.hbo.ru/ 
* http://www.baromedical.ca/index.html  
* http://www.perrybaromedical.com/?gclid=CNvkk8i9s5kCFUM-3godjXg86w